กฎสำนักนายกรัฐมนตรี ฉบับที่ 91 (พ.ศ. 2546) ออกตามความในพระราชบัญญัติเครื่องแบบข้าราชการฝ่ายพลเรือน พุทธศักราช 2478


กฎสำนักนายกรัฐมนตรี
ฉบับที่ ๙๑ (พ.ศ. ๒๕๔๖)
ออกตามความในพระราชบัญญัติเครื่องแบบข้าราชการฝ่ายพลเรือน
พุทธศักราช ๒๔๗๘[๑]
 

อาศัยอำนาจตามความในมาตรา
๖ และมาตรา ๗ แห่งพระราชบัญญัติเครื่องแบบข้าราชการฝ่ายพลเรือน พุทธศักราช ๒๔๗๘
นายกรัฐมนตรีออกกฎสำนักนายกรัฐมนตรีไว้ ดังต่อไปนี้

ให้ยกเลิกความใน
(๗) ของ ๒.๑ ในข้อ ๒ ของส่วนที่
๑ แห่งกฎสำนักนายกรัฐมนตรี ออกตามความในมาตรา ๗
แห่งพระราชบัญญัติเครื่องแบบข้าราชการฝ่ายพลเรือน พุทธศักราช ๒๔๗๘ ลงวันที่ ๒๖
ธันวาคม พุทธศักราช ๒๔๗๘ ซึ่งแก้ไขเพิ่มเติมโดยกฎสำนักนายกรัฐมนตรี ฉบับที่ ๙๐ (พ.ศ. ๒๕๔๔) ออกตามความในพระราชบัญญัติเครื่องแบบข้าราชการฝ่ายพลเรือน พุทธศักราช
๒๔๗๘ และให้ใช้ความต่อไปนี้แทน
(๗) เครื่องหมายแสดงสังกัด
ให้มีเครื่องหมายแสดงสังกัดทำด้วยโลหะโปร่งสีทอง ไม่มีขอบ สูง ๒ เซนติเมตร
ติดที่คอเสื้อตอนหน้าทั้งสองข้าง เป็นรูป ดังต่อไปนี้
สำนักนายกรัฐมนตรี รูปตราราชสีห์คชสีห์รักษารัฐธรรมนูญ
กระทรวงการคลัง รูปตราปักษาวายุภักษ์
กระทรวงการต่างประเทศ รูปตราบัวแก้ว
กระทรวงการท่องเที่ยวและกีฬา รูปตราเรือพระที่นั่งสุพรรณหงส์ทอด
บัลลังก์กัญญาและพระพลบดีทรงช้าง
เอราวัณ
กระทรวงการพัฒนาสังคมและ รูปตราพระประชาบดี
ความมั่นคงของมนุษย์
กระทรวงเกษตรและสหกรณ์ รูปตราพระพิรุณทรงนาค
กระทรวงคมนาคม รูปตราพระรามทรงรถ
กระทรวงเทคโนโลยีสารสนเทศและ รูปตราพระพุธ
การสื่อสาร
กระทรวงพลังงาน รูปตราโลกุตระ
กระทรวงพาณิชย์ รูปตราพระวิสสุกรรม
กระทรวงมหาดไทย รูปตราราชสีห์
กระทรวงยุติธรรม รูปตราพระดุลพ่าห์
กระทรวงแรงงาน รูปตราเทพบดีสามองค์
กระทรวงวัฒนธรรม รูปตราดวงประทีปในบุษบก
กระทรวงวิทยาศาสตร์และเทคโนโลยี รูปตราปรมาณู เฟืองจักร และดวง
อาทิตย์
กระทรวงศึกษาธิการ รูปตราเสมาธรรมจักร
กระทรวงสาธารณสุข รูปตราคบเพลิงมีปีกและมีงูพัน
คบเพลิง
กระทรวงอุตสาหกรรม รูปตรานารายณ์เกษียรสมุทร
สำนักราชเลขาธิการและสำนักพระราชวัง รูปตรามหามงกุฎและอุณาโลม
สำนักงานพระพุทธศาสนาแห่งชาติ รูปตราไตรรัตนจักร
สำนักงานคณะกรรมการพิเศษ รูปตราหนุมานอาสา
เพื่อประสานงานโครงการ ภายใต้พระมหาพิชัยมงกุฎ
อันเนื่องมาจากพระราชดำริ
สำนักงานคณะกรรมการวิจัยแห่งชาติ รูปตรานิวเคลียสล้อมรอบด้วย
อิเลคตรอนและธรรมจักร
ราชบัณฑิตยสถาน รูปตรามหามงกุฎเหนือพระขรรค์และ
หนังสือ
สำนักงานป้องกันและปราบปราม รูปตราชูคู่ประเทศไทย
การฟอกเงิน
สำนักงานอัยการสูงสุด รูปตราพระมหาพิชัยมงกุฎประดิษฐาน
เหนือพระแว่นสุริยกานต์และตราชู
รูปพระขรรค์รองรับด้วยช่อชัยพฤกษ์
สำหรับข้าราชการหญิง
ให้ติดเครื่องหมายแสดงสังกัดที่คอแบะของเสื้อตอนบนทั้งสองข้างเหนือแนวเครื่องราชอิสริยาภรณ์


ให้ไว้
ณ วันที่ ๙ ตุลาคม พ.ศ. ๒๕๔๖
พันตำรวจโท
ทักษิณ ชินวัตร
นายกรัฐมนตรี
หมายเหตุ
:- เหตุผลในการประกาศใช้กฎสำนักนายกรัฐมนตรีฉบับนี้ คือ เนื่องจากพระราชบัญญัติปรับปรุงกระทรวง
ทบวง กรม พ.ศ. ๒๕๔๕ ได้ปรับปรุงระบบราชการทั้งระบบและเปลี่ยนแปลงโครงสร้างของส่วนราชการ
สมควรที่กระทรวง ส่วนราชการที่มีฐานะเป็นกระทรวง และส่วนราชการไม่สังกัดสำนักนายกรัฐมนตรี
กระทรวงหรือทบวงจะได้กำหนดเครื่องหมายแสดงสังกัดขึ้นใหม่สำหรับใช้กับเครื่องแบบข้าราชการในสังกัด
เว้นแต่กระทรวงทรัพยากรธรรมชาติและสิ่งแวดล้อมซึ่งอยู่ระหว่างดำเนินการกำหนดเครื่องหมายแสดงสังกัดอยู่ โดยที่กฎหมายว่าด้วยระเบียบข้าราชการพลเรือนได้บัญญัติให้เครื่องแบบข้าราชการฝ่ายพลเรือนเป็นไปตามกฎหมายว่าด้วยเครื่องแบบข้าราชการฝ่ายพลเรือน
และกฎหมายว่าด้วยเครื่องแบบข้าราชการฝ่ายพลเรือนได้บัญญัติให้การกำหนดเครื่องหมายแสดงสังกัดสำหรับใช้กับเครื่องแบบข้าราชการฝ่ายพลเรือนต้องออกเป็นกฎสำนักนายกรัฐมนตรี จึงจำเป็นต้องออกกฎสำนักนายกรัฐมนตรีนี้






พงษ์พิลัย/ปรับปรุง
๔
พฤศจิกายน ๒๕๔๖

โชติกานต์/ปรับปรุง
๑๘
มีนาคม ๒๕๖๓

อรญา/ตรวจ
๔ พฤษภาคม
๒๕๖๓

[๑] ราชกิจจานุเบกษา
เล่ม ๑๒๐/ตอนที่ ๑๐๓ ก/หน้า ๑/๑๕ ตุลาคม ๒๕๔๖